Ministrul Sănătății, despre valul al treilea de COVID-19: "Suntem pe o pantă descendentă, dar nu înseamnă că am scăpat".
Suntem pe o pantă descendentă a valului trei, dar asta nu înseamnă că am scăpat de pandemie, a spus, miercuri, ministrul Sănătății, Ioana Mihăilă. Ioana Mihăilă: "Trebuie să permitem cât mai multor copii să meargă la școală, trebuie să începem să mergem fără mască în anumite zone, în spații deschise și, încet-încet, poate că vom reuși să atingem și alte măsuri de relaxare".
Ministrul Ioana Mihăilă a spus, miercuri, că deși suntem pe o pantă descendentă a valului trei, este prematur să spunem că am scăpat de pandemie."Suntem pe o pantă descendentă a valului trei. Nu înseamnă că am scăpat, dar ne așteptăm ca în perioada imediat următoare să ne fie un pic mai ușor. Nu înseamnă că am scăpat, ar fi prematur", a spus Mihăilă la Europa FM.Aceasta spune că scăderea incidenței trebuie simțită de cât mai multe persoane și poate, încet-încet, se vor atinge mai multe măsuri de relaxare."Scăderea incidenței trebuie să o simțim și noi în mod direct, nu doar sistemul de sănătate, care poate să răsufle mai ușurat. Trebuie să permitem cât mai multor copii să meargă la școală, trebuie să începem să mergem fără mască în anumite zone, în spații deschise și, încet-încet, poate că vom reuși să atingem și alte măsuri de relaxare", a mai spus Ioana Mihăilă.